### 11.    Beslutning om anvendelse af øget driftsbevilling til maskinel rydning af ukrudt på fortove i byerne

**Åbent**

Sagsnr.: 326-2018-20970       J.nr.: 04.01.00           Dokumentnr.:
326-2020-5984

**Sagstype**

Beslutning.

**Resume og sagens baggrund**

I budgetaftale for 2020-2023 er der under nye
driftsaktiviteter afsat 1 mio. kr. årligt fra år 2020 til maskinel rydning af
ukrudt på fortove i byerne. Maskinel rydning af ukrudt på udvalgte strækninger
i byerne iværksættes fra 2020, og en del af driftsbevillingen anvendes til
pesticidfri drift af belægninger omfattet af nuværende serviceniveau.

**Indstillinger**

Chefen for Vej, Ejendom og Affald indstiller,

1.    at maskinel
rydning af ukrudt på udvalgte strækninger i byerne iværksættes snarest,

2.    at en del af
driftsbevillingen anvendes til pesticidfri drift af belægninger, hvor der i dag
anvendes pesticider,

3.    at der i 2020 og
2021 gøres erfaringer med metoder, og at der derefter foretages en evaluering.

**Behandling**

Teknik- og Miljøudvalget.

**Sagsfremstilling**

I forbindelse med budget 2020-2023 blev der afsat 1 mio. kr.
årligt fra 2020 til nye driftsaktiviteter til maskinel rydning af ukrudt på
fortove i byerne. Dette med henblik på, at de mest centrale og trafikerede
fortove i byerne kan fremtræde indbydende og fremkommelige og dermed også give
et godt helhedsindtryk af byerne.

Ifølge det nuværende regulativ om vintervedligeholdelse og
renhold af veje, stier og pladser er det på mange fortovsstrækninger
grundejerens forpligtigelse at foretage ukrudtsbekæmpelse.

Der foreligger ikke på nuværende tidspunkt en eksakt
oversigt over hvilke fortove, der bliver omfattet, og der skal indkøbes nyt
materiel og foretages overvejelser om, hvorledes bekæmpelsen tilrettelægges.

I forhold til anvendelsen af den nye driftsbevilling
foreslås en del af denne anvendt til pesticidfri drift af belægninger omfattet
af det nuværende serviceniveau. Der henvises til særskilt dagsordenspunkt
vedrørende pesticidhandleplan.

En samlet igangsætning og tilrettelæggelse af maskinel
rydning af ukrudtsbekæmpelse på fortove og pesticidfri drift af belægninger vil
understøtte bestræbelserne i pesticidhandleplanen.

Erfaringer med metoder, kapacitet med mere, og hvor langt
der kan nås med pesticidfri ukrudtsbekæmpelse inden for bevillingens ramme
indsamles og evalueres efter en 2-årig periode.

**Økonomiske konsekvenser**

Der er i budgetaftale for budget 2020-2023, under nye
driftsaktiviteter, afsat 1 mio. kr. årligt fra 2020 til maskinel rydning af
ukrudt på fortove i byerne.